Jūlija Timošenko

Jūlija Timošenko (; dzimusi Jūlija Hrihjana ;  Dņipropetrovskā) ir Ukrainas politiķe. Politiskās partijas Visukrainas apvienība "Tēvzeme" līdere. 2006. gada Augstākās Radas vēlēšanās vadīja Jūlijas Timošenko vēlēšanu bloku.

 Izcelsme 
Jūlijas Timošenko tēva māte bija 1909. gadā dzimusī latviete Marija Grigjāne (Марія Йосипівна Грігян), bet tēva mātes Marijas tēvs bija 1884. gadā Rīgā dzimušais Jāzeps Grigjānis (Йосип Йосипович Гріган), kurš Pirmā pasaules kara laikā kopā ar meitu devās bēgļu gaitās uz Ukrainu un, visticamāk, otrreiz apprecējās ar ukrainieti Olenu (Олена Титівна), NKVD "Latviešu operācijas" laikā 1938.—1948. gadā Jāzeps Grigjānis bija ieslodzīts Gulaga nometnē.Родовід Ю. Тимошенко Savukārt tēva tēvs bija 1914. gadā dzimušais Ukrainas ebrejs Ābrams Kapiteļmans (Абрам Кельманович Капітельман), kurš gāja bojā Otrā pasaules kara laikā 1944. gadā. Viņas biogrāfi sākotnēji rakstīja, ka viņas tēvs Volodimirs esot it kā bijis Armēnijas ebrejs, tomēr vēlāk pati Timošenko apgalvoja ka viņas tēvs ir bijis latvietis.Тимошенко — україно-латишка, але любить євреїв Українська правда, 2005. gada 2. septembrī 

 Dzīvesgājums 
Dzimusi 1960. gadā Dņipropetrovskā Vladimira Hrihjana (Володимир Абрамович Грігян) un Ludmilas Telehinas, dzimušas Nelepovas (Людмила Миколаївна Нєлєпова) ģimenē. Vecāki šķīrās, kad Jūlijai bija trīs gadi. Pēc vidusskolas beigšanas studēja ekonomiku Dņipropetrovskas Valsts universitātē, studiju laikā 1979. gadā apprecējās ar Oleksandru Timošenko. Strādāja par inženieri Dņipropetrovskas mašīnbūves uzņēmumā. Pārkārtošanās laikā viņa 1988. gadā kopā ar vīru nodibināja kooperatīvu, no 1989. gada vadīja jauniešu centru. 1991. gadā nodibināja kompāniju "Ukrainas benzīns". Pēc Ukrainas neatkarības atjaunošanas Timošenko bija Ukrainas Apvienotās Energosistēmas vadītāja (1995—1997), darbojās dabasgāzes sektorā un bija viena no Ukrainas bagātākajiem cilvēkiem.

Oranžās revolūcijas laikā Timošenko bija Viktora Juščenko sabiedrotā un 2005. gada janvārī kļuva par Ukrainas premjerministri, tomēr tā paša gada septembrī savstarpējo domstarpību dēļ Juščenko atcēla viņu no amata. Arī pēc uzvaras 2006. gada vēlēšanās pretrunas starp Juščenko un Timošenko ilgāku laiku neļāva sastādīt funkcionējošu valdību. Timošenko atguva premjerministres amatu .

Pēc 2010. gada Augstākās Radas vēlēšanām Timošenko savu premjerministres posteni zaudēja.

 tiesa Jūlijai Timošenko piesprieda brīvības atņemšanu uz septiņiem gadiem par savu pilnvaru pārsniegšanu, 2009. gadā noslēdzot Ukrainai neizdevīgu līgumu ar Krieviju par dabasgāzes piegādi. tvnet.lv 

Eiromaidana protesta kustības dēļ 2014. gada 22. februārī Augstākā Rada nobalsoja par Timošenko tūlītēju atbrīvošanu no cietuma. Tās pašas dienas pēcpusdienā Timošenko atbrīvoja no apsardzes Harkivas slimnīcā un aizveda uz Kijivas Neatkarības laukumu, kur viņa uzrunāja sapulcējušos ļaudis, uzsverot, ka Ukrainā ir sākusies brīvu cilvēku, brīvas valsts un eiropeiskas valsts ēra.Timošenko Kijevā: Ir sākusies eiropeiskas valsts ēra Diena.lv, 2014. gada 22. februārī

Politiskās karjeras turpinājumā viņa turpināja vadīt "Tēvzemi" un palika Radas deputāte.

 Atsauces 

 Ārējās saites 

 Jūlijas Timošenko mājaslapa , , 

Kategorija:1960. gadā dzimušie
Kategorija:Ukrainas premjerministri
Kategorija:Ukrainas uzņēmēji
Kategorija:Dņipro dzimušie
Kategorija:Ukraiņi